अपनी धरती और स्वाभिमान के लिए अंग्रेजी हुकूमत के खिलाफ भारत के जिस समुदाय ने सबसे पहले विद्रोह का का झंडा थामा, तो वह थे आदिवासी। भारत के इतिहासकारों ने आदिवासी नायकों के संघर्ष, त्याग और शहादत की उपेक्षा की। 
आज कितने लोग हैं जो बाबा तिलका मांझी के संघर्ष और उनकी शहादत के बारे में जानते हैं? 

13 जनवरी 1785 को भागलपुर के एक चौराहे पर एक विशाल बरगद के पेड़ पर उन्हें फांसी पर लटका दिया गया था।

1750 में जन्मे मांझी ने 1857 के विद्रोह से लगभग एक सदी पहले ब्रिटिश शासन को उखाड़ फेंकने के लिए लड़ाई लड़ी थी। 

उन्होंने 1771 से 1784 तक अंग्रेजों के खिलाफ आदिवासियों के विद्रोह का नेतृत्व किया और 1778 में पहाड़िया सरदारों के साथ संयुक्त मोर्चा बनाकर रामगढ़ कैंप को अंग्रेजों से छीन लिया। 1784 में तिलका मांझी ने राजमहल के मजिस्ट्रेट ऑगस्टस क्लीवलैंड की हत्या तीर धनुष से कर दी। इसके बाद अयारकुट के नेतृत्व में मांझी की गुरिल्ला सेना के खिलाफ एक बड़ा हमला हुआ।
कहा जाता है कि मांझी को पकड़ने के बाद उन्हें चार घोड़ों से बांधकर भागलपुर तक घसीटा गया था। 

शहादत दिवस पर बाबा तिलका मांझी को कोटि-कोटि नमन ।